Kevin Cramer

**Kevin John Cramer** (født 21. januar 1961 i Rolette i Nord-Dakota) er en amerikansk politiker som har vært en av senatorene fra Nord-Dakota siden 2019. Han er en republikaner og representerte Nord-Dakotas at-large kongressdistrikt i Representantenes hus fra 2013 til 2019.

Cramer var leder for North Dakota Republican Party fra 1991 til 1993, State Tourism Director fra 1993 til 1997 og Economic Development Director fra 1997 til 2000. Han var også medlem av North Dakota Public Service Commission fra 2003 til 2012.

## Tidlig liv og utdannelse
Cramer ble født i Rolette i Nord-Dakota som den første av fem barn født til Clarice (f. Hjelden) og Richard Cramer. Han vokste opp i Kindred i Cass County og gikk på Kindred High School. Han tok en bachelor på Concordia College i Moorhead i 1983. Han tok en master of management på University of Mary i Bismarck i Nord-Dakota i 2003.

## Tidlig karriere
Etter college deltok Cramer i den republikansk-støttede Scott Hove i valget for skattekommissær i 1984. I 1986 deltok han i gjenvalgskampen for senator Mark Andrews. Andrews tapte mot North Dakota Democratic-Nonpartisan League Party senator Kent Conrad. Cramer tok deretter en jobb for delstatens gren av det republikanske partiet.

Som 30-åring ble han den yngste personen til å lede North Dakota Republican Party, noe han gjorde mellom 1991 og 1993.

I mai 1993 ble Cramer utpekt til State Tourism Director av den republikanske guvernøren Ed Schafer. Cramer tok over for Jim Fuglie og ble etterfulgt av Bob Martinson. Han holdt stillingen frem til han ble utpekt til Economic Development Director i juni 1997. Cramers forgjenger var Chuck Stroup og ble etterfulgt av Lee Peterson i desember 2000. 

Cramer tok deretter over som direktør for Harold Schafer Leadership Foundation i 2000, en stilling han holdt frem til 2003.

## North Dakota Public Service Commission (2003–2012)
Guvernør John Hoeven utvalgte Cramer til North Dakota Public Service Commission i 2003. Han ble gjenvalgt til en 6-årig periode i 2004, da han slo NPLs nominasjon Ron Gumeringer 65–35 %.

I 2010 ble Cramer gjenvalgt til en andre periode da han slo demokraten Brad Crabtree med 61 % av stemmene mot Crabtrees 35 %. Han holdt stillingen frem til 2012.

## Representantenes hus (2013–2019)
### Valg
#### 1996
I 1996 overtalte majoritetslederen i Representantenes hus Dick Armey, som selv kom fra Nord-Dakota, Cramer til å utfordre demokraten Earl Pomeroy i Nord-Dakotas at-large kongressdistrikt. Pomeroy vant valget med 55 % av stemmene, mot Cramers 43 %.

#### 1998
Cramer utfordret Pomeroy igjen i 1998, men Pomeroy sikret igjen valgseieren med 56 % av stemmene mot Cramers 41 %.

#### 2010
Den 14. januar annonserte Cramer at han skulle stille til valg for Representantenes hus for en tredje gang i 2010. Han deltok i town hall-møter tidlig i 2010 og uttrykte der sin motstand mot Affordable Care Act. Cramer gikk på flere Tea Party-møter i Nord-Dakota hvor han snakket om energi, skatter, jobber og USAs grunnlov. Under konferansen for delstatens republikanske parti i mars 2010 vant majoritetslederen i delstatens underhus Rick berg republikanernes nominasjon til kongressen; Berg vant valget i november.

#### 2012

I 2012 trakk Berg seg for å stille i senatorvalget, og Cramer valgte å stille til valg en fjerde gang.

Flere nasjonale konservative grupper, inkludert FreedomWorks og Club for Growth, støttet Cramer, mens Berg støttet Cramers rival, Public Service Commissioner Brian Kalk. I republikanernes primærvalg i juni 2012 fikk Cramer 54 405 stemmer (54 %) mot Kalks 45 415 (45 %).

I valget i november 2012 sikret Cramer seieren over Democratic-NPLs Pam Gulleson med 173 585 stemmer (55 %) mot Gullesons 131 870 (42 %). libertarianernes kandidat Eric Olson fikk omtrent 3 % av stemmene. Han ble tatt i ed 3. januar 2013.

#### 2014

I 2014 stilte Cramer til gjenvalg uten motstander i republikanernes primærvalg. Han vant valget med 55 % av stemmene, og slo kandidaten for Democratic-NPL George B. Sinner som fikk 38 %. Liberatarianernes Jack Seaman fikk like under 6 % av stemmene.

#### 2016

Cramer stilte til en tredje periode i 2016. Han hadde igjen ingen motstandere i republikanernes primærvalg, og slo kandidaten for Democratic-NPL Chase Iron Eyes, en aktivist for uramerikanere, i valget.

### Mandatsperiode og politiske posisjoner

#### Abort
Cramer er en abortmotstander. Han har kritisert Planned Parenthood og har kjempet for å kutte offentlig støtte til gruppen. I 2013 fordømte Cramer høyesterettsavgjørelsen *[[Roe v Wade]]* og knyttet en økning i masseskytinger til legaliseringen av abort og en nedgang i religiøse verdier. Dette ble kritisert av lederen for Nord-Dakotas demokratiske parti og i *[[Cosmopolitan (magasin)|Cosmopolitan]]*. Cramer sa, «I was asked recently by a reporter if I am afraid that some people would attack me if I speak like this. And I said, 'No, I am not afraid they will, I am quite certain they will.'» I samme tale sa Cramer: «We have normalized perversion and perverted God's natural law.»

#### Donald Trump
Cramer var «one of a handful of early Trump endorsers» blant republikanerne i Representantenes hus.

Cramer støttet Trumps presidentorder i 2017 som nektet innreisende fra syv muslimske land, og kommenterte «I think what Donald Trump is doing is he's pulling America's head out of the sand and facing the reality that we have not been kept very safe by current immigration and refugee policies.» Han har blitt beskrevet som en av Trumps allierte i kongressen, og har lovet å støtte Trump «100 percent of the time».

Da Trump hadde sin første tale for den samlede kongressen i februar 2017 var minoritetsleder i Representantenes hus Nancy Pelosi og flere andre kvinnelige demokrater i kongressen i kledd hvitt i protest. Cramer gjorde narr av protesten og sa at Pelosi hadde kledd seg «poorly» og kommenterte, «It is a syndrome. There is no question, there is a disease associated with the notion that a bunch of women would wear bad-looking white pantsuits in solidarity with Hillary Clinton to celebrate her loss. You cannot get that weird.»

I juni 2020 blokkerte Cramer et lovforslag om sanksjoner mot Kina som svar på landets handlinger i Hong Kong som hadde støtte fra begge partiene. Cramer hadde selv vært en medsponsor på lovforslaget, men blokkerte det på ordre fra Trump-administrasjonen.

Den 28. mai 2021 stemte Cramer mot opprettelsen av en uavhengig kommisjon for å etterforske stormingen av den amerikanske kongressen 6. januar.

#### Miljø og energi
Cramer er en klimafornekter. Han har sagt at han kan støtte en liten CO2-avgift dersom inntektene gikk til forskning på og utvikling av mer bærekraftig drivstoff. Reuters har beskrevet Cramer som «one of America's most ardent drilling advocates.» Han støttet mer boring etter olje og gass på offentlig eide landområder og en kutt i skatter for strømprodusenter, og er mot det han beskriver som overgrep fra United States Environmental Protection Agency. I mai 2016 ba Trupm Cramer om å skrive et utkast for valgkampens energipolitikk. Cramer skrev en energiplan for Trump som fokuserte på fossilt brennstoff, svekket reguleringer for å redde miljøet og lovet å trekke USA ut av Parisavtalen samt avskaffe eksisterende reguleringer om karbonutslipp.

#### Matkuponger
Crammer støtter kutt i Supplemental Nutrition Assistance Program (tidl. Food Stamp Program) og ble kritisert i 2013 da han brukte bibelsitater for å støtte republikanernes forsøk på å kutte støtte til programmet med $40 milliarder ti år.

#### Våpenpolitikk
Cramer sa at strengere våpenkontroll ikke ville ha forhindret masseskytingen i nattklubben Pulse i Orlando. I 2016 kritiserte han forslag om strengere våpenkontroll og sa «The problem isn't the U.S. Constitution. The problem is Islamic terrorism.»

#### Helsevesen
Cramer er en motstander av Affordable Care Act («Obamacare») og stemte for å avskaffe det uten erstatning fem ganger. Han har stemt mot beskyttelse for pasienter med underliggende sykdommer og mot utvidelsen av Medicaid. Cramer har sagt at American Health Care Act of 2017, republikanernes lovforslag som han støttet for å erstatte Obamacare, ville ha hindret «price discrimination» mot personer med underliggende sykdommer; faktasjekkere for *The Washington Post* påpekte at dette ikke stemte.

Under koronaviruspandemien introduserte Cramer lovforslag som ville gjort det ulovlig med maske- eller vaksinepåbud. Han var også mot å sette ustyrlige passasjerer på en «no-fly»-liste, da han mente at de som nektet å akseptere munnbindpåbudet ikke kunne sammenlignes med terrorister.

#### LHBT-rettigheter
Cramer er mot likekjønnet ekteskap og fordømmer høyesterettens kjennelse i *[[Obergefell v. Hodges]]*.

#### Brett Kavanaughs nominasjon til høyesterett
I 2018 beskrev Cramer både Anita Hills anklagelse mot Clarence Thomas for seksuell trakasering og Christine Blasey Fords anklagelse mot Brett Kavanaugh for seksuelt overgrep «absurd». Han beskrev Fords anklagelse som «even more absurd» enn Hills fordi overgrepet Ford beskrev «never went anywhere» og fordi både Kavanaugh og Ford var berusede tenåringer. Cramer stilte spørsmål ved om Fords anklagelse ville ført til at Kavanaugh ikke lenger var kvalifisert til høyesterett selv om det skulle være sant, men sa at om det ble funnet ut at Kavanaugh hadde løyet da han benektet anklagen så ville det vært diskvalifiserende.

#### Skatter
Cramer har stemt for avskaffelse av arveavgiften. Han støtter Trumps importskatt på 25 %, som kan ha ført til lavere salgstall for Nord-Dakotas soyabønneindustri i 2018, men har sagt at han har troen på handelskrigens effekt på lengre sikt.

#### Violence Against Women Act
Under en samling angående Violence Against Women Act (VAWA) i 2013 deltok Cramer i «a testy exchange with Native American victim assistance leaders.» Han beklaget senere for sin «tone and rhetoric» i diskusjonen. Cramer stemte for videreføringen av VAWA, men var negativ til deler av lovforslaget som ville gjøre det mulig for stammedomstoler å sikte personer som ikke var av uramerikansk opphav «for abusing or assaulting Native American women on Indian land.» Cramer stilte spørsmålet, «How could a non-Native man get a fair trial on a reservation?»" og stilte spørsmål ved hvorvidt det var grunnlovsstridig. Han stemte for en endring som ville fjernet seksjonen fra lovforslaget.

### Komiteer
* Committee on Energy and Commerce****
** Subcommittee on Communications and Technology
** Subcommittee on Environment and the Economy
** Subcommittee on Oversight and Investigations
### Caucuser
* Congressional NextGen 9-1-1 Caucus
* Congressional Western Caucus

## Senatet

### Valgkamper
#### 2018

Etter flere måneder med spekulasjoner annonserte Cramer 11. januar 2018 at han ikke kom til å prøve å bli republikanernes nominasjon til senatorvalget mot den sittende Democratic-NPL-representanten Heidi Heitkamp, og at han heller ville stille til gjenvalg til Representantenes hus. Den 15. februar annonserte han at han hadde ombestemt seg, og ville stille i senatorvalget. President for reklamebyrået Odney Pat Finken ledet Cramers valgkamp. Den 7. april Cramer vant støtten fra North Dakota Republican Party. Tre dager senere annonserte hans kampanje at de hadde samlet inn $1,35 millioner i det første kvarteret av 2018, mesteparten av det på slutten av februar og i mars.

I juni 2018 rapporterte *The Washington Post* at Cramer hadde vært i kontakt med Det hvite hus for politisk hjelp i sin valgkamp, og hadde blitt sint da Trump ikke hadde offentlig kritisert Heitkamp på samme måte som han hadde kritisert andre demokrater. Cramer kritiserte senere de ansatte i Det hvite hus, og påstod at Trump ikke kritiserte Heitkamp fordi hun var en kvinne. Trump planla en tur til Nord-Dakota samme måned for å delta i Cramers valgkamp, en tur som *Politico* rapporterte at «could go a long way toward extinguishing tensions between the White House and the Senate hopeful.»

Under valgkampen i 2018 søkte og mottok Cramer støtte fra Public Advocate of the United States, en anti-LHBT gruppe som støttet konverteringsterapi og knytter homoseksualitet til pedofili. På en liste over åtte spørsmål fra gruppen sa Cramer at han kom til å kjempe mot «'Transgender Bathrooms' legislation and regulations—which have the effect of encouraging and protecting pedophiles». Han var også enig med organisasjonen i at «public schools should be 'prevented from brainwashing elementary school children with the Homosexual Agenda.'» Cramer støttet krav om at skoler måtte lære elevene at det kun fantes to kjønn, og å gi kristne bedrifter retten til å ikke betjene likekjønnede bryllup. En talsperson for Cramer sa: «Let's be clear. Congressman Cramer doesn't support the teaching of history with any special emphasis on any particular group. History is history and should be taught as such. Additionally, Kevin does not think transgender people are at all comparable to pedophiles—this a gross misinterpretation of the survey question.»

Cramer vant republikanernes nominasjon til senatorvalget den 12. juni 2018. Måneden etter annonserte en talsperson for det politiske nettverket organisert av Koch-brødrene at de ikke kom til å finansiere Cramers valgkamp fordi brødrene mente han ikke var en stor nok supporter for frihandel og økonomisk konservatisme, og fordi de mente at noen andre av hans synspunkter ikke samsvarte med deres.

Cramer vant valget den 6. november med 55 % av stemmene mot Heitkamps 45 %.

### Mandatsperiode
I juli 2019 sa Cramer at han støttet søksmål som forsøkte å avskaffe Obamacare. Samme år hindret han bekreftelsen av en av Det hvite hus' budsjettutarbeidere for å få U.S. Army Corps of Engineers til å publisere sensitive dokumenter om byggingen av Trumps grensemur. Cramer hadde presset Army Corps om å bruke et firma i Nord-Dakota som var eid av Tommy Fisher, som donerte til Cramer. I 2018 donerte han $10 000 til Cramers valgkamp og var også Cramers gjest under State of the Union Address i 2018, hvor han håndhilste på Trump. I desember 2019 fikk Fisher Industries og datterselskapet Fisher Sand and Gravel, begge styrt av en av Trumps donorer, kontrakten verdt $400 millioner. Fisher Sand & Gravel hadde tidligere fått en bot på $1,16 millioner for brudd på skattelover, og hadde 1 300 registrerte brudd på reguleringer om luftkvalitet og over $625 000 i relaterte bøter.

I oktober 2019 forsvarter Cramer Trumps avgjørelse om å holde G7-konferansen i Trump National Doral Miami, som er eid av Trump. Cramer sa, «I don’t have any concerns about it other than just politically how it appears», og skrøt av Trump for «tremendous integrity in his boldness and his transparency» i avgjørelsen om å bruke en av sine egne eiendommer for møtet. Mangel på støtte fra Trumps allierte republikanere, som var forsiktige i å forsvare ham, førte til at Trump tidlig droppet planene ettersom støtten i kongressen krympet.

Som følge av en forespørsel fra Trump var Cramer den eneste senatoren som stemte nei på en vedtekt for å anerkjenne folkemordet på armenerne i desember 2019, som krevde enstemmig støtte for å i bli godkjent. Trump var mot vedtekten på grunn av sitt forhold med den tyrkiske presidenten Recep Tayyip Erdoğan. Senator Lindsey Graham hadde tidligere stemt mot en lik vedtekt, men nektet å gjøre det etter at Trump trakk en mengde amerikanske tropper som førte til at tyrkerne kunne angripe USAs allierte kurdere som tidligere hadde kjempet mot IS.

Den 24. mars 2020 twitret Cramer at speaker Nancy Pelosi var «retarded». Han slettet senere tweetet og beklaget, og påstod at han mente å skrive «ridiculous».

Etter at Joe Biden vant presidentvalget i 2020 og Trump nektet å godta nederlaget og kom med flere grunnløse anklagelser om valgfusk var Cramer en av de som forsvarte ham, men han sa senere at «the election was not stolen» og at han hadde «moved on a long time ago».

### Komiteer
*Committee on Armed Services
**Subcommittee on Airland
**Subcommittee on Emerging Threats and Capabilities
**Subcommittee on Strategic Forces
*Committee on Banking, Housing, and Urban Affairs
**Subcommittee on Economic Policy
**Subcommittee on Financial Institutions and Consumer Protection
**Subcommittee on Housing, Transportation and Community Development
*Committee on Environment and Public Works
**Subcommittee on Clean Air and Nuclear Safety
**Subcommittee on Fisheries, Water and Wildlife (Leder)
**Subcommittee on Transportation and Infrastructure
*Committee on the Budget
*Committee on Veterans' Affairs

## Privatliv
Cramer og konen Kris har fem barn og per 2018 fem barnebarn. Sønnen Isaac døde i 2018 fra komplikasjoner relatert til alkoholmisbruk. De hadde tidligere adoptert Isaacs sønn fra et tidligere forhold, etter at barnets mor hadde blitt drept av ektefellen.

Cramer er en av lederne for Roughrider Honor Flight program. Programmet gir veteraner fra andre verdenskrig muligheten til å besøke minnesmerket for andre verdenskrig i Washington, D.C.

## Valgresultater

## Referanser


## Eksterne lenker
*  Senator Kevin Cramer
*  Kevin Cramer for Congress
* 

|-

|-

|-

|-

|-

|-